CELEX: 32022R0167
Language: lv
Date: 2022-02-08 00:00:00
Title: Komisijas Īstenošanas regula (ES) 2022/167 (2022. gada 8. februāris) par aizsargātās ģeogrāfiskās izcelsmes norādes reģistrācijas anulēšanu “Viande de porc, marque nationale grand-duché de Luxembourg” (AĢIN)

9.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 28/3
               
            
         KOMISIJAS ĪSTENOŠANAS REGULA (ES) 2022/167
         (2022. gada 8. februāris)
         par aizsargātās ģeogrāfiskās izcelsmes norādes reģistrācijas anulēšanu “Viande de porc, marque nationale grand-duché de Luxembourg” (AĢIN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 54. panta 1. punktu,
         tā kā:
         
                     (1)
                  
                  
                     Komisijas Deleģētās regulas (ES) Nr. 664/2014 (2) 7. panta 1. punktā ir paredzēts, ka Regulas (ES) Nr. 1151/2012 49.–52. pantā noteiktā procedūra mutatis mutandis piemērojama tās pašas regulas 54. panta 1. punktā minētajai reģistrācijas anulēšanai.
                  
               
                     (2)
                  
                  
                     Saskaņā ar Regulas (ES) Nr. 1151/2012 50. panta 2. punkta a) apakšpunktu saistībā ar Deleģētās regulas (ES) Nr. 664/2014 7. panta 1. punktu Luksemburgas pieteikums, kurā lūgts anulēt aizsargātās ģeogrāfiskās izcelsmes norādes (AĢIN) “Viande de porc, marque nationale grand-duché de Luxembourg” reģistrāciju, ir publicēts Eiropas Savienības Oficiālajā Vēstnesī (3).
                  
               
                     (3)
                  
                  
                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Viande de porc, marque nationale grand-duché de Luxembourg” (AĢIN) no Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistra būtu jāsvītro.
                  
               
                     (4)
                  
                  
                     Atbilstīgi Regulas (ES) Nr. 1151/2012 54. panta 1. punkta pēdējai daļai tiesību aktus par šādu anulēšanu pieņem saskaņā ar tās pašas regulas 57. panta 2. punktā minēto pārbaudes procedūru.
                  
               
                     (5)
                  
                  
                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            Ar šo anulē nosaukuma “Viande de porc, marque nationale grand-duché de Luxembourg” (AĢIN) reģistrāciju.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 8. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 343, 14.12.2012., 1. lpp.
         
         
            (2)  Komisijas Deleģētā regula (ES) Nr. 664/2014 (2013. gada 18. decembris), ar ko papildina Eiropas Parlamenta un Padomes Regulu (ES) Nr. 1151/2012 attiecībā uz Savienības simbolu izveidi aizsargātiem cilmes vietas nosaukumiem, aizsargātām ģeogrāfiskās izcelsmes norādēm un garantētām tradicionālām īpatnībām un attiecībā uz dažiem noteikumiem saistībā ar iegūšanas avotu, dažiem procedūras noteikumiem un dažiem papildu pārejas noteikumiem (OV L 179, 19.6.2014., 17. lpp.).
         
            (3)  OV C 334, 20.8.2021., 26. lpp.